open-index/open-wikipedia-markdown huggingface dataset:
Valerie Adams

**Valerie Adams** (g. 1984 m. spalio 6 d.) – Naujosios Zelandijos rutulio stūmikė, pasaulio čempionė. Sportuoti pradėjo 14 m.

## Pasiekimai

* Olimpinių žaidynių auksas – 2008 m.
* Pasaulio uždarų patalpų lengvosios atletikos čempionato auksas – 2008 m.
* Pasaulio lengvosios atletikos čempionato auksas – 2007 m., 2009 m.
* Pasaulio lengvosios atletikos čempionato bronza – 2005 m.
* Sandraugos žaidynių auksas – 2005 m.
Geriausias asmeninis pasiekimas – 21,24 m

## Išnašos

## Nuorodos
* iaaf.org puslapis apie atletę
FK Metalac Gornji Milanovac

**Gorni Milanovaco „Metalac“** – Serbijos futbolo klubas iš Gorni Milanovaco.

## Istorija
Klubo ištakos siekia 1961 m. 2006–2007 m. rungtyniavo trečioje pakopoje ir savo grupėje tapo nugalėtojais.

Nuo 2007–2008 m. rungtyniavo Pirmoje lygoje (II). Netrukus pateko į Superlygą, tačiau joje ilgam įsitvirtinti nepavykdavo.

2021–2022 m. sezone rungtyniavo Superlygoje, tačiau po pirmojo etapo liko silpnųjų grupėje.

Nuo 2022–2023 m. sezono žaidė pirmoje lygoje (II).

## Sezonai

|}

## Pasiekimai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Oficiali klubo svetainė 
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
FK Mladi Radnik Požarevac

**Požarevaco „Mladi Radnik“** – Serbijos futbolo klubas iš Požarevaco.

## Istorija

## Pasiekimai

## Sezonai

|}

## Apranga
; Sportinės aprangos pokyčiai.
* Namuose žaidžia raudona apranga. 

## Sudėtis
* Srbijafudbal duomenų bazėje.

## Išnašos

## Nuorodos
* SOCCERWAY
Anonymus

**Anonymus** yra thrash metalo grupė iš Kanados, susikūrusi 1989 metais. Jų albumas *[[Chapter Chaos Begins]]* buvo išleistas Galy Records įrašų kompanijos 2006 metais. Grupė dainuoja prancūzų, ispanų, anglų bei italų kalbomis.

## Nariai
### Dabartiniai nariai
* Carlos Araya (būgnai)
* Daniel Souto (gitaros)
* Oscar Souto (bosinė gitara, vokalas)
* Jef Fortin (gitaros)

### Buvę nariai
* Marco Calliari (gitaros, vokalas)

## Diskografija
### Studijiniai albumai
* *[[Ni Vu Ni Connu]]* (1994)
* *[[Stress]]* (1997)
* *[[Instinct]]* (1999)
* *[[Daemonium]]* (2002)
* *[[L'Académie du Massacre]]* (2003)
* *[[Chapter Chaos Begins]]* (2006)
* *[[Musique Barbare]]* (2008)

### Gyvo garso albumai
* *[[Crash Live]]* (1996)
* *[[La Pâques Satanique]]* (2005)

### Dainų rinkiniai
* *[[XX Metal]]* (2009)

## Nuorodos
* Anonymus oficiali svetainė 
* Anonymus puslapis MySpace tinklalapyje
* Anonymus puslapis Encyclopaedia Metallum tinklalapyje
*
Saipanas

**Saipanas** – 650 km besitęsiančios Šiaurės Marianų salų sostinė ir didžiausia salyno sala, kurios plotas – 115,39 km². Sala yra maždaug 20 km ilgio ir 9 km pločio. Ji yra apie 200 km šiauriau Guamo. Aukščiausias salos kalnas yra Tapochau ugnikalnis (474 m). Didžiausia salos gyvenvietė yra Garapanas, o salyno administracija įsikūrusi Kapital Hilo gyvenvietėje.

Remiantis 2000 m. gyventojų surašymo duomenimis, saloje gyvena 62 392 žmonės.

## Istorija

Pirmą kartą sala apgyvendinta prieš daugiau nei 3000 metų. Pirmieji gyventojai buvo čamorai. Po Ferdinando Magelano išsilaipinimo 1521 m. sala tapo Ispanijos kolonija. Nuo 1899 iki 1914 m. sala buvo Vokietijos Naujosios Gvinėjos kolonijos dalimi. Vokiečių valdymo metu svarbiausia ekonomikos šaka buvo kopros auginimas.

1914 m. salą užėmė Japonijos pajėgos, sala buvo įtvirtinta ir čia 1941 m. buvo dislokuota 30 000 karių. Antrojo pasaulinio karo metu čia vyko mūšis už Saipaną.

1944 m. birželio 15 d. pietvakarinėje Saipano pakrantėje išsilaipino JAV jūrų pėstininkai, kurie po trijų savaičių kovų nugalėjo japonus. Dar 1952 m. Saipane buvo rasti japonų kariai, kurie nežinojo apie Antrojo pasaulinio karo pabaigą.

Iš šalia Saipano esančios Tiniano salos pakilo bombonešiai Enola Gay ir Bockscar, kurie numetė atomines bombas ant Hirosimos ir Nagasakio.

## Ekonomika

Valdant Japonijai buvo vystoma cukraus gamybos pramonė ir žvejyba. Šiuo metu pagrindinėmis ūkio šakomis yra tekstilė ir turizmas. Saipane negalioja kai kurie JAV įstatymai susiję su imigracija ir socialine apsauga. Dėl to Saipano tekstilės darbuotojų minimalus atlyginimas yra dukart mažesnis nei JAV.
Švogina

**Švogina** – upė rytų Lietuvoje, Ignalinos rajone. Prasideda miškelyje Akriemių kaimo apylinkėse. Teka į pietus Ažvinčių-Minčios giria, prateka Sekluočio iš Švogino ežerus. Toliau pasuka į pietvakarius, kerta Vilniaus-Zarasų plentą. Žemupyje pasuka į pietus ir teka Aukštaitijos nacionalinio parko teritorija. Įteka į Dringio ežero šiaurinį galą (Žeimenos baseinas) ties Vaišniūnais.

Intakas – Serbentinis (dešinysis). Prie Švoginos įsikūrę kaimai: Kazitiškis, Pašvoginė, Vaišniūnai.

## Etimologija

Upėvardis kilęs nuo žodžio *švogės* („balų žolės, nendrės“).

## Šaltiniai
Švoginas

**Švoginas** – ežeras rytų Lietuvoje, Ignalinos rajone, 1,5 km į pietus nuo Kazitiškio, į vakarus nuo Galų durpyno. Ilgis šiaurės – pietų kryptimi 0,6 km, plotis 0,42 km. Altitudė 151,3 m. Krantai žemi, pelkėti. Ežerą supa Kazitiškio miškas. Prateka iš šiaurės į pietryčius Švoginos upelis (į Dringio ežerą, Žeimenos baseinas). Ežeras seklus, gausiai užžėlęs vandens augalija.

## Etimologija

Pavadinimas kilęs nuo žodžio *švogės* („balų žolės, nendrės“).

## Šaltiniai
FK BSK Borča

**Belgrado „Borča“** – Serbijos futbolo klubas iš Belgrado.

## Istorija
Klubo ištakos siekia 1937 m.

## Pasiekimai

## Sezonai

|}

## Išnašos

## Nuorodos
* SOCCERWAY
Atamantas

**Atamantas (Atamas)** (gr. Ἀθάμας) – graikų mitologijoje minimas Orchomeno karalius, vėjų dievo Eolo sūnus. Atamantas vedė debesų deivę Nefelę, su kuria susilaukė dviejų vaikų: Frikso ir Helės. Atamantas paliko Nefelę ir vedė Kadmo dukterį Ino. Su Ino susilaukė dviejų sūnų: Learcho ir Melikerto. Atamantas turėjo brolį Salmonėją, Tiro tėvą.

Ino nekentė savo įsūnių dvynių Helės ir Frikso. Ji norėjo juos pražudyti. Ino įkalbėjo Orchomeno moteris išdžiovinti sėjai skirtas sėklas. Apsėjo orchomeniečiai laukus išdžiovintomis sėklomis, bet niekas neišdygo jų derlingose žemėse. Ėmė vietinius ūkininkus kankinti badas ir jie paprašė orakulo patarimo. Ino papirko tą, kuris buvo siųstas pas orakulą ir liepė jam pranešti kitiems, kad orakulas išpranašavo, kad norint išvengti bado reikia paaukoti Atamanto sūnų Friksą. Atamantas su tuo nenoromis sutiko. Viskas jau buvo paruošta aukojimui. Nuo žynio peilio turėjo kristi jaunasis Friksas, bet staiga pasirodė auksavilnis avinas, dievo Hermio dovana. Aviną pasiuntė Frikso ir Helės motina Nefelė. Atsisėdo ant auksavilnio avino Frikso ir Helės ir avinas nuskraidino juos į šiaurę. Helė nepajėgdama išsilaikyti ant avino išsigando, nukrito į jūrą ir nuskendo Dardanelų sąsiauryje – Helesponte (reiškia „Helės jūra“). Friksas išsigelbėjo ir nuvyko į Kolchidę, kur karalius Ajetas priėmė jį ir atidavė jam į žmonas savo dukterį Chalkiopę. Friksas atidavė Ajetui Nefelės siųsto avino aukso vilną.

Vėliau Atamantas kartu su Ino ėmė auginti jos sesers Semelės sūnų dievą Dionisą. Kai Dionisas antrą kartą gimė iš savo tėvo dievo Dzeuso šlaunies, Dzeusas pasikvietė sūnų Hermį ir įsakė jam nunešti mažąjį Dionisą pas Semelės seserį Ino ir jos vyrą Atamantą, Orchomeno karalių, kurie privalėjo auklėti jį.

Deivė Hera užsirūstino ant Ino ir Atamanto, kad jie ėmėsi auginti jos nekenčiamos Semelės sūnų ir pasiuntė Atamantui pamišimą. Pamišęs Atamantas nužudė savo sūnų Learchą. Vos spėjo nuo jo pabėgti Ino ir kitas jų sūnus Melikertas. Vyras nusivijo juos ir buvo besučiumpąs. Netekusi vilties Ino ir jos sūnus nuo pakrantės uolų puolė į jūrą. Jūroje juos priglaudė nereidės ir nuo to laiko jie gyvena jūros gelmėse. Ino tapo deive Leukotėja, o Melikertas – Palaemonu.

Atamantas, kankinamas kaltės dėl sūnaus nužudymo, išvyko į Bojotiją, kad apvalytų kaltę. Jis atliko viską, ką jam liepė orakulas ir vedė trečiąjį kartą. Jo trečiąja žmona tapo Temista. Jie susilaukė keturių vaikų. Kai Atamas grįžo pas savo atrąją žmoną Ino, Temista savo vaikus aprengė baltai, o Ino vaikus juodai. Iš vėliau keršydama Atamui nužudė visus juodai apsirengusius vaikus. Tačiau Temista nesuprato, kad Ino sukeitė vaikų drabužius, todėl Temista nužudė savo visus vaikus (išskyrus Šochonėjų).
Šarlotė Amalija

**Šarlotė Amalija** () – JAV Mergelių salų sostinė ir didžiausias miestas. Miestas yra išsidėstęs Šv. Tomo saloje.

Miestas buvo pavadintas Danijos karaliaus Kristijono V žmonos Šarlotės Amalijos iš Hase Kaselio vardu. Miestas garsus savo giliavandeniu uostu, kuriame kadaise glaudėsi piratai. Saloje vien tik 2004 metais išsilaipino apie 1,5 milijono kruizinių laivų keleivių. Šarlotė Amalijoje yra daug istorinės reikšmės pastatų, tarp jų ir antra pagal senumą Vakarų pusrutulyje sinagoga.
Dygliuotasis dirvenis

**Dygliuotasis dirvenis** (*Ononis spinosa*) – pupinių (Fabaceae) šeimos, *[[Faboideae]]* pošeimio daugiametė augalų rūšis.

Augalas žydi birželio – rugpjūčio mėnesiais. Yra 40 – 80 cm aukščio. Auga šiukšlynuose, dykvietėse ir ant geležinkelio pylimų.

Dygliuotasis dirvenis yra labai panašus į šlaitinį dirvenį, tačiau Lietuvoje yra gan retas.

## Gydomosios savybės

Dygliuotasis dirvenis skatina prakaitavimą, šlapimo išsiskyrimą, malšina skausmus, gydo uždegimines ligas, valo kraują, stabdo kraujavimą ir padidina kraujospūdį.
Baltažiedis barkūnas

**Baltažiedis barkūnas** (*Melilotus albus*) – pupinių (*Fabaceae*) šeimos barkūnų (*Melilotus*) genties augalų rūšis.

Žolinis augalas. Stiebas status, šakotas, 30-150 cm aukščio. Lapai pražanginiai, trilapiai. Žiedai smulkūs, balti, susitelkę į kekes. Žydi nuo birželio iki spalio. Vaisius – plokščia raukšlėta ankštis.

Baltažiedis barkūnas auga pakelėse, sausuose dirvožemiuose, ant pylimų. Lietuvoje labai dažnas.

Medingas augalas. Iš hektaro gaunama 300–600 kg medaus.

## Šaltiniai
Mestra

**Mestra** – graikų mitologijoje minima Tesalijos karaliaus Erisichtono duktė.

Erisichtonas mitologijoje pateikiamas, kaip nedoras ir išpuikęs asmuo, niekada negarbinęs dievų ir neaukojęs jiems aukų.
Erisichtonas grubiai įžeidė deivę Demetrą nukirtęs jos šventoje girioje šimtametį ąžuolą, kuriame gyveno Demetros numylėtinė driadė.
Užsirūstino Demetra ir nusiuntė pasiuntinę pas bado deivę. Atkeliavo bado deivė į Erisichtono namus ir sužadino nepasotinamą alkį, kuris užvaldė jį. Juo daugiau Erisictonas valgė, juo baisesnės darėsi bado kančios. Visą turtą jis išleido įvairiausiems valgiams. Pagaliau Erisichtonui liko tik duktė Mestra. Trokšdamas įsigyti pinigų ir pasisotinti jis pardavė dukrą į vergiją. Bet jos mylimasis dievas Poseidonas Mestrai suteikė galimybę įgauti bet kokią išvaizdą ir ji kaskart pasprukdavo iš pirklių, pasiversdama paukščiu, arkliu ar karve.
Daug kartų jis pardavė dukrą vergijon, tačiau jam neužteko gautų pinigų. Alkis kamavo jį vis stipriau. Pagaliau Erisichtonas ėmė pats draskyti savo kūną ir mirė siaubingose kančiose.

Kai kur Mestra yra pateikiama kaip Autoliko žmona, Odisėjo senelė.
Kelionė į Žemės centrą

**„Kelionė į Žemės centrą“** (pranc. *Voyage au centre de la Terre*) – trečioji Žiulio Verno „Nepaprastųjų kelionių“ () serijos knyga, išleista 1864 m. Knygai įtaką padarė 1863 m. brito Čarlzo Lailio išleistas veikalas „Geologiniai senovės žmogaus įrodymai“ (angl. *Geological Evidences of the Antiquity of Man*).

## Anotacija

Knygoje pasakojama, kaip profesorius Otas Lidenbrokas su savo palydovais – jaunu mokslininku Akseliu ir islandų medžiotoju Hansu – leidžiasi į kelionę, kurios tikslas – pasiekti Žemės centrą. Romane gausu gamtos mokslo žinių, keliautojai vaizduojami drąsūs, ryžtingi, aprašyti jiems nutikę fantastiški atsitikimai.

## Ekranizacijos
* 1959 m. JAV režisierius Henris Levinas pagal romaną sukūrė filmą „Kelionė į Žemės centrą“ ().
* 1976 m. ispanas Chuanas Pikeras Simonas sukūrė filmą „Kelionė į Žemės centrą“ (ispan. *Viaje al centro de la Tierra*).
* 1999 m. JAV režisierius Džordžas Milleris sukūrė televizinį filmą „Kelionė į Žemės centrą“.
* 2008 m. JAV režisierius Erikas Brevigas sukūrė 3D filmą „Kelionė į Žemės centrą“.

## Leidimas lietuvių kalba
Knygą lietuviškai 2002 m. išleido Kauno leidykla ANBO.


Vaizdas:Kelionė į Žemės centrą. 2002 m.jpg|2002 m.


## Šaltiniai
Kedrinė pušis

**Kedrinė pušis** (*Pinus cembra*) – pušinių (*Pinaceae*) šeimos spygliuočių medžių rūšis. Paplitusi Alpių, Karpatų kalnuose. Auga 1200–2300 m aukštyje, neretai siekia medžių ribą.

Panaši į sibirinę pušį, tačiau kedrinės laja tankesnė, spygliai ilgesni ir tankesni, o kankorėžiai mažesni. Būdingas aukštis 25-35 m, kamieno skersmuo – 1,5 m. Spygliai 5-9 cm ilgio. Kankorėžiai 4-8 cm ilgio, juose susitelkusios 8-12 mm ilgio sėklos.

Kedrinė pušis – dekoratyvus augalas, dažnai auginamas soduose, želdynuose. Sėklos valgomos (kedro riešutai), naudojamos alkoholinių gėrimų gardinimui.

Lietuvoje nuo seno augintos dvarų parkuose. Seni medžiai siekia 12 – 16 metrų. Gausesnė jų grupė buvo Žagarės parke, kur dar likę keletas skurstančių medžių. Jaunesnių, derančių, skiepytų į paprastąsias pušis yra dendrologiniame Girionių parke, o savašaknių – arboretume, pasodinta kai kurių miestelių ir gyvenviečių želdiniuose. Po Antrojo pasaulinio karo bandytos kai kur auginti miškuose. Augo daug lėčiau už vietines medžių rūšis ir beveik visur jų buvo nustelbtos.

## Ekologija
Pušis yra atspari šalčiui (iki -43° C), reikli dirvožemio ir oro drėgnumui.

## Šaltiniai


Image:Zirben Turracher Höhe.jpg|Kedrinės pušys Austrijos kalnuose
Image:Pinus-cembra-cone.JPG|Spygliai ir kankorėžiai
Pinus cembra MHNT.2022.4.4.jpg|*Pinus cembra* - Museum specimen
Pinus cembra_coupe_MHNT.jpg | *Pinus cembra*
Amon Amarth

**Amon Amarth** yra melodingojo death metalo grupė iš Švedijos, susikūrusi 1992 metais. Pagrindinė grupės dainų tekstų tema - vikingai. Šiuo metu grupė yra sudariusi kontraktą su įrašų kompanija Metal Blade Records ir yra išleidusi dešimt studijinių albumų, vieną EP, vieną gyvo garso albumą bei dešimt muzikinių klipų.

## Istorija
Grupės ištakos siekia 1988 metus, kai pradiniai Amon Amarth nariai sukūrė grupę pavadinimu *Scum*, grojusią grindcore stiliumi. 1992 metais jie pakeitė grupės pavadinimą į Amon Amarth ir išleido du demo įrašus&nbsp;- *[[Thor Arise]]* (1993) bei *[[The Arrival of the Fimbul Winter]]* (1994). 1996 metais jie pasirašė kontraktą su Pulverised Records įrašų kompanija ir išleido pirmąjį EP *[[Sorrow Throughout the Nine Worlds]]*, buvo parduota 6000 jo kopijų. Po to grupė sudarė sutartį su Metal Blade įrašų kompanija bei 1998 metais išleido pirmąjį studijinį albumą *[[Once Sent from the Golden Hall]]*, kuris atnešė grupei tarptautinį pripažinimą. Nuo tada jie daro koncertų turus visame pasaulyje, pasirodo įvairiuose festivaliuose, žurnaluose ir sukūrė septynis muzikinius klipus. Grupės pavadinimas, panašu, kilo iš Lemties Kalno pavadinimo elfų kalba "Amon Amarth", minimo J. R. R. Tolkien epinėje knygoje "Silmariljonas", "Žiedų Valdovo" priešistorės.

## Muzikinis stilius bei dainų tekstai
Dauguma grupės dainų yra paremtos skandinavų mitologija, vikingais ir pasauliu prieš krikščionybę.

## Nariai
### Dabartiniai
* Johan Hegg - vokalas (1992-)
* Olavi Mikkonen - gitara (1992-)
* Johan Söderberg - gitara (1998-)
* Ted Lundström - bosinė gitara (1992-)
* Fredrik Andersson - būgnai (1998-)

### Buvę
* Anders Hansson - gitara (1992-1998)
* Nico Kaukinen - būgnai (1992-1996)
* Martin Lopez - būgnai (1996-1998)

## Diskografija
### Studijiniai albumai
* *[[Once Sent from the Golden Hall]]* (1998)
* *[[The Avenger]]* (1999)
* *[[The Crusher]]* (2001)
* *[[Versus the World]]* (2002)
* *[[Fate of Norns]]* (2004)
* *[[With Oden On Our Side]]* (2006)
* *[[Twilight of the Thunder God]]* (2008)
* Surtur Rising (2011)
* Deceiver of the Gods (2013)
* Jomsviking (2016)
*Berserker (2019)

### Gyvo garso albumai
* *[[Wrath of the Norsemen]]* (2006)

### EP
* *[[Sorrow Throughout the Nine Worlds]]* (1996)

### Demo įrašai
* *[[Thor Arise]]* (1993)
* *[[The Arrival of the Fimbul Winter]]* (1994)

## Nuorodos

* Oficiali grupės svetainė
* Oficialus grupės puslapis MySpace svetainėje
* Oficialus grupės puslapis Encyclopedia Metallum svetainėje
*
Balkaninė pušis

**Balkaninė pušis** (*Pinus peuce*) – pušinių (*Pinaceae*) šeimos spygliuotis medis, paplitęs Balkanų pusiasalio kalnuose (Makedonijoje, Serbijoje, Bulgarijoje, Albanijoje, pačioje šiaurės Graikijoje). Auga 600–2300 m aukštyje, pasiekia medžių ribą.

Aukštis 35-40 m, kamieno skersmuo iki 1,5 m. Spygliai 6-11 cm ilgio. Kankorėžiai 8-16 cm, kartais iki 20 cm ilgio. Sėklos 6-7 mm ilgio.

Balkaninė pušis atspari dideliems šalčiams, vėjo poveikiui. Dažnai auginama parkuose, soduose.


File:Pinus peuce foliage1.jpg|Spygliai
File:Pinus peuce ConesLeaves BotGardBln0906.JPG|Kankorėžiai
Image:Maliovitsa 54072.jpg|Balkaninės pušys Malovicos kalno papėdėje, Bulgarijoje


## Šaltiniai
Nuo Žemės į Mėnulį

**„Nuo Žemės į Mėnulį“** (pranc. *De la Terre à la Lune*) – fantastinis Žiulio Verno romanas, vienas pirmųjų tokio žanro kūrinių pasaulyje. Knygoje aprašyta prancūzo ir dviejų turtingų JAV patrankų klubo narių nuotykiai. Jie pastatė milžinišką patranką ir jos sviedinio viduje išskrido į Mėnulį. Tolimesni herojų nuotykiai aprašyti knygoje „Aplink Mėnulį“.

## Ekranizacijos
* 1902 m. prancūzas Žoržas Meljė pagal knygą sukūrė pirmąjį pasaulyje fantastinį filmą „Kelionė į Mėnulį“ ().
* 1958 m. JAV režisierius Baironas Haskinas sukūrė filmą „Nuo Žemės į Mėnulį“ (angl. *From the Earth to the Moon*).

## Leidimai lietuvių kalba
Lietuviškai knygą 1964 m. išleido Vilniaus leidykla Vaga. 1966 m. knygą Brailio raštu išleido Lietuvos aklųjų draugijos leidykla.


Vaizdas:Nuo Žemės į Mėnulį. 1964 m.jpg|1964 m.


## Taip pat skaitykite
* Knygos tęsinys aprašomas romane „Aplink Mėnulį“.
* Vėlesni patrankų klubo narių nuotykiai aprašyti knygoje „Aukštyn kojom“.

## Šaltiniai
Prokopas Didysis

**Prokopas Didysis** (, **Prokopas Nuogasis**, apie 1380–1434 m. gegužės 30 d.) – husitų veikėjas. Buvo taboritų pamokslininkas, nuo 1426 m. – politinis ir karinis taboritų vadas.

Husitai, vadovaujami Prokopo Didžiojo, 1426 m. ties Ūsčiu prie Labės nugalėjo Šv. Romos imperijos imperatoriaus Zigmanto I kariuomenę, o 1427 m. ties Tachovu ir 1431 m. ties Domažlice – kryžininkus. 1427–1433 m. Prokopas suorganizavo husitų žygių už Čekijos ribų. 1431 m. nesėkmingai bandė užmegzti ryšius su Švitrigaila.

Prokopas Didysis žuvo mūšyje prie Lipanų, kuriame taboritai buvo sumušti taurininkų.

## Šaltiniai
1919 m. JAV orlaivių žymenų sistema

1919 m. priimta JAV orlaivių žymenų sistema galiojo iki 1924 m. Tai JAV armijos karinės aviacijos tarnybos žymenų sistema.

* I tipas: PW - Naikintuvas, variklis aušinamas vandeniu (). Tuo metu naikintuvai JAV kariuomenėje buvo vadinami ne *fighter* "kovotojas", kaip dabar, o *pursuit aircraft* - "persekiojimo lėktuvas.
* II tipas: PN - Naikintuvas, naktinis ()
* III tipas: PA - Naikintuvas, variklis aušinamas oru ()
* IV tipas: PG - Naikintuvas, žemės šturmo ()
* V tipas: TP - Dvivietis naikintuvas ()
* VI tipas: GA - Žemės šturmo lėktuvas ()
* VII tipas: IL - Pėstininkų ryšių lėktuvas ()
* VIII tipas: NO - Naktinis stebėjimo lėktuvas ()
* IX tipas: AO - Artilerijos stebėjimo lėktuvas ()
* X tipas: CO - Pėstininkų stebėjimo lėktuvas ()
* XI tipas: DB - Dieninis bombonešis ()
* XII tipas: NBS - Naktinis bombonešis, trumpų nuotolių ()
* XIII tipas: NBL - Naktinis bombonešis, ilgų nuotolių	()
* XIV tipas: TA - Mokomasis, variklis aušinamas oru ()
* XV tipas: TW - Mokomasis, variklis aušinamas vandeniu ()
* A - Medicininis lėktuvas ()
* G - Sklandytuvas ()
* M - Kurjerinis lėktuvas ()
* PS - Aliarminis naikintuvas ()
* R - Lenktyninis lėktuvas ()
* S - hidroplanas ()	
* T - Transportinis lėktuvas ()

## Nuorodos
* U.S. Military Aircraft Designation Systems
Pronija

**Pronija** ( – globa) – Bizantijos žemėvaldos forma XI–XV a., artima beneficijai ir lenui. Imperatoriai pasauliečiams arba vienuolynams suteikdavo teisę iki gyvos galvos (neretai ir paveldimai) iš tam tikros teritorijos valstiečių savo naudai rinkti valstybės mokesčius. Nuo XIII a. imta dalyti ir dirbamos žemės plotus. Už proniją jų savininkai (pronijarai) dažnai ir patys privalėdavo tarnauti kariuomenėje ir pateikdavo tam tikrą skaičių karių.

## Šaltiniai
Ilga kelionė prie jūros

**Ilga kelionė prie jūros** -  1976 m. Lietuvos kino studijoje sukurtas meninis filmas. Spalvotas. Filmo trukmė - 66 min.

## Kūrybinė grupė
*Scenarijaus autoriai - Isaakas Fridbergas, Grigorijus Kanovičius
*Režisierius statytojas - Algirdas Araminas
*Operatorius - Jonas Marcinkevičius
*Dailininkė - Juzefa Čeičytė
*Garso operatorius - Julijonas Batuneris 
*Kostiumų dailininkė - Gražina Remeikaitė
*Montažo režisierius: Vanda Survilienė.

## Vaidina
*Dalia Storyk - *Ji*
*Rimgaudas Karvelis - *Jis*
*Valentina Sperantova - *senutė*
*Valdas Jatautis - *fokusininkas*
*Galina Dauguvietytė - *vagono palydovė*
*Algimantas Mažuolis - *Jonas*
*Eugenija Pleškytė - *Jono žmona*
*Povilas Gaidys - *kapitonas*
*Balys Barauskas - *milicininkas*
*taip pat Stepas Jukna, Gediminas Pranckūnas, M. Čibiras, Rimantas Vaitkevičius, A. Jakavičius, V. Ručytė, K. Stonkus, D. Vaitkevičiūtė ir kiti.

## Nuorodos
* Filmo svetainė
* Žiūrėti filmą
Prostatos adenoma

**Prostatos adenoma** arba **gėrybinė prostatos hiperplazija** – vyrų liga, kuriai būdinga padidėjusi prostata. Dažniau šia liga sergama vyresniame amžiuje (histologiškai gėrybinę prostatos hiperplaziją turi iki pusės 51–60 metų amžiaus vyrų, o tarp vyresnių nei 80 metų vyrų ji aptinkama virš 80 %).

Prasideda klimakso metu, sutrikus endokrininės sistemos hormoninei pusiausvyrai. Prostatos adenomos išsivystymui turi reikšmės androgenai, ypač dihidrotestosteronas. Iš smulkių liaukų, kurios yra užpakalinėje šlaplės dalyje ir šlapimo pūslės kaklelyje, susidaro nepiktybinis navikas – adenoma. Šlaplės spindžiui susiaurėjus, sutrinka šlapinimasis, vėliau ir inkstų funkcija. Ligonį troškina, džiūsta burna, padidėja intoksikacija, atsiranda dispepsijos reiškinių. 

Atliekant rektalinį tyrimą, nustatomas prostatos dydis, konsistencija, simetrija, vietiniai sukietėjimai ar „mazgeliai”. Kraujo kreatinino ir šlapalo tyrimas atspindi inkstų funkciją. Klinikinis šlapimo tyrimas parodo šlapimo takų infekciją ar hematuriją. Ultragarsu arba kateterizuojant nustatomas liekamasis šlapimo tūris. Atliekant urofloumetriją, nustatomas didžiausias šlapimo tėkmės greitis. Prostatos adenoma gydoma hormonų preparatais, dieta; per operaciją šalinama adenoma.

## Šaltiniai
Behemoth

**Behemoth** – Lenkijos black bei death metalo muzikos grupė iš Gdansko, susikūrusi 1991 metais. Jie yra laikomi vienais iš svarbiausių Lenkijos metalo scenoje, šalia tokių grupių, kaip Vader, Decapitated, Vesania, Hate.
Pradžioje Behemoth grojo black metalą, tačiau nuo praėjusio dešimtmečio pabaigos grupės žanras dažniausiai apibūdinamas kaip death/black metalas, nors pats grupės gitaristas, vokalistas ir lyderis Adam Darski yra minėjęs, jog nenori, kad grupei būtų klijuojama kokio nors žanro etiketė.

## Nariai
### Dabartiniai nariai
* Adam Darski - vokalas, gitara (1991-)
* Zbigniew Robert Promiński - būgnai (1997-)
* Tomasz Wróblewski - bosinė gitara (2003-)
* Patryk Dominik Sztyber - gitara (2004-)

### Buvę nariai
* Adam Malinowski - gitara (1991-1992)
* Leszek Dziegielewski - gitara (1995-1996, 1998-1999)
* Mateusz Maurycy Smierzchalski - gitara (2000-2004)
* Rafał Brauer - bosinė gitara (1992-1993)
* Orcus - bosinė gitara (1993)
* Mefisto - bosinė gitara (1997-1998)
* Marcin Nowak - bosinė gitara (2000-2003)
* Adam Muraszko - būgnai (1991-1996)

## Diskografija
### Studijiniai albumai
* *[[Sventevith (Storming Near The Baltic)]]* (1995)
* *[[Grom]]* (1996)
* *[[Pandemonic Incantations]]* (1998)
* *[[Satanica]]* (1999)
* *[[Thelema.6]]* (2000)
* *[[Zos Kia Cultus (Here and Beyond)]]* (2002)
* *[[Demigod]]* (2004)
* *[[The Apostasy]]* (2007)
* *[[Evangelion]]* (2009)
* *[[The Satanist]]* (2014)
* *[[I Loved You at Your Darkest]]* (2018)
* *Opvs Contra Natvram* (2022)
* *The Shit ov God* (2025)

### EP
* *[[And the Forests Dream Eternally]]* (1993)
* *[[Bewitching the Pomerania]]* (1997)
* *[[Antichristian Phenomenon]]* (2001)
* *[[Conjuration]]* (2003)
* *[[Slaves Shall Serve]]* (2005)
* *[[Ezkaton]]* (2008)

### Gyvo garso albumai
* *[[Live Eschaton: The Art of Rebellion]]* (2000)
* *[[Crush.Fukk.Create: Requiem for Generation Armageddon]]* (2004)
* *[[At the Arena ov Aion: Live Apostasy]]* (2008)

### Dainų rinkiniai
* *[[Demonica]]* (2006)

### Demo įrašai
* *[[Endless Damnation]]* (1992)
* *[[The Return of the Northern Moon]]* (1992)
* *[[…From the Pagan Vastlands]]* (1993)

## Nuorodos
* Oficialus grupės tinklalapis (anglų k.)
* Oficialus grupės puslapis MySpace tinklalapyje (anglų k.)
*
Jungtinių Valstijų gyventojų surašymo biuras

**Jungtinių Valstijų gyventojų surašymo biuras** () – vyriausybinė agentūra, atsakinga už Jungtinių Amerikos Valstijų gyventojų surašymą. Biuras taip yra atsakingas už kitų demografinių ir ekonominių duomenų rinkimą. JAV gyventojų surašymo biuras yra JAV komercijos departamento dalis. Agentūra yra pagrindinis duomenų apie JAV žmones ir ekonomiką šaltinis. Biuras kas dešimt metų vykdo nacionalinį gyventojų surašymą. Pagrindinis gyventojų surašymo vykdymo tikslas – nustatyti atskirų valstijų vietų, kurios joms skirtos JAV atstovų rūmuose, skaičių. JAV gyventojų surašymo biuro direktorius skiriamas JAV prezidento.

## Šaltiniai
Žuvitakis

**Žuvitakis** – specialus įrengimas, įrengtas ant arba šalia dirbtinės kliūties vandens telkinyje (pavyzdžiui, užtvankos), kuriuo žuvys įveikia kliūtį migruodamos aukštyn upe. Žuvitakį sudaro neaukšti laiptai, kuriais teka nesmarki srovė, kad žuvys galėtų šokinėdamos įveikti atstumą.

## Nuorodos

* Lietuvos žuvitakių sąrašas (2010 m. duom.)
Subalpinis kėnis

**Subalpinis kėnis** (*Abies lasiocarpa*) – pušūnų (*Pinophyta*) skyriaus, pušinių (*Pinaceae*) šeimos, kėnių (*Abies*) genties visžalių medžių rūšis.

## Klasifikacija
Priklausomai nuo autorių, subalpinių kėnių rūšyje dažniausiai išskiriami du, rečiau trys atskiri taksonai:
* *Abies lasiocarpa* var. *arizonica* (Merriam) Lemmon;
* *Abies lasiocarpa* var. *bifolia* (A. Murray bis) Eckenw.; sinonimai: *Abies subalpina* Engelmann, *Abies lasiocarpa* subsp. *bifolia* (A.Murray bis) Silba);
* *Abies lasiocarpa* var. *lasiocarpa* (Hook.) Nutt.;

## Aprašymas
Paplitusi Šiaurės Amerikos šiaurės vakarinės dalies kalnuose (nuo Aliaskos šiaurėje iki Arizonos pietuose). Auga nuo 300–900 m aukščio virš jūros lygio šiaurėje iki 2400–3650 m pietuose. Dažnai auga ties medžių linija.

Įprastai užauga iki 20 m, kartais iki 40–50 m aukščio. Kamieno skersmuo iki 1 m. 1992 m. užregistruotas masyviausias rūšies medis *Abies lasiocarpa* var. *lasiocarpa* varieteto, yra 38,1 m aukščio, turi 204 cm skersmens kamieną bei su 8 m skersmens laja. Jis auga Vašingtono valstijos Olimpo nacionaliniame parke. 1988 m. užregistruotas aukščiausias rūšies medis *Abies lasiocarpa* var. *lasiocarpa* varieteto, kurio aukštis 52 m, kamieno skersmuo 107 cm, lajos skersmuo 7 m. Jis auga Vašingtono valstijoje esančių Kalnų ežerų tyrlaukyje (*Alpine Lakes Wilderness*).

Medžio laja labai siaura, kūgiška. Jaunų medžių žievė pilka, glotni su sakų pūslėmis; vėliau tampa sueižėjusi, atpleišėjusi. Spygliai 1,5-3 cm ilgio. Kankorėžiai 6–12 cm ilgio, tamsiai purpuriniai, auga į viršų.

Subalpinio kėnio mediena naudojama statyboms, popieriaus gamybai. Dažnai auginamas kaip dekoratyvinis augalas.

## Šaltiniai

## Išorinės nuorodos
* theplantlist.org / ''Abies lasiocarpa'' (Hook.) Nutt.
* plantsoftheworldonline.org / ''Abies lasiocarpa'' (Hook.) Nutt.
* kew.org / ''Abies lasiocarpa'' (Hook.) Nutt.
* itis.gov / ''Abies lasiocarpa'' (Hook.) Nutt.
* for.gov.bc.ca / Subalpine fir ''Abies lasiocarpa''
* fs.fed.us / Abies lasiocarpa
* calflora.org / Abies lasiocarpa (Hook.) Nutt. var. lasiocarpa
* efloras.org / Flora of North America / Abies lasiocarpa
* washington.edu / Subalpine fir
Muitų teisė

**Muitų teisė** – visuma teisės normų, reguliuojančių muitus ir su jais susijusią veiklą. Objektyvia prasme – teisės šaka; subjektyvia – asmens teisė nustatyti ir imti muitus (pvz., Viduramžiais tokią teisę turėjo žemės valdytojas – kunigaikštis, imperatorius, vyskupas).

## ES muitų teisė
ES galioja Muitų kodeksas (MK) EEB reglamentas 2913/92 (1992 m. spalio 12 d.), kiti teisės aktai, EBTT sprendimai.

## Lietuva
Lietuvoje galioja ES muitų teisė. Iš dalies yra ir nacionalinių ypatumų. Muitinės administravimas pavaldus LR FM.

## Vokietija
* Mokesčių kodeksas Abgabenordnung (AO)
* Muitų administravimo įstatymas, Zollverwaltungsgesetz (ZollVG)
* Muitų potvarkis Zollverordnung (ZollV)

Senasis Muitų įstatymas (Zollgesetz) neteko galios 1992 m. (įsigaliojus ES MK).

## Tarptautinė teisė
PPO tarptautinės sutartys dėl laisvosios prekybos, aktai dėl prekybos kliūčių atsisakymo ir kt. Svarbiausi:
* GATT
* GATS
* TRIPS
*  (, KC) (WCO)

Laisvosios prekybos zonos, harmonizavusios muitų teisę:
* ASEAN
* NAFTA
* Mercosur
* SADC
* SACU (seniausia muitų sąjunga pasaulyje).

## Literatūra
* Peter Witte, Hans-Michael Wolffgang. Lehrbuch des Europäischen Zollrechts. Auflage 5. Verlag nwb. Herne, 2007 ISBN 3-482-43545-6.
: Austrijos teisė: Walter Summersberger: Grundzüge des Zollrechts, lexisnexis, Wien 2002, ISBN 978-3-7007-2280-9.

## Šaltiniai
Bronius Jaskelevičius

**Bronius Jaskelevičius** (1943 m. kovo 8 d. Jaskonyse, Druskininkų valsčius) – Lietuvos aplinkosaugos ir kraštotvarkos inžinierius, gamtos mokslų daktaras.

## Biografija
1969 m. baigė Kauno politechnikos institutą. 1975 m. chemijos mokslų kandidatas.

1969–1972 m. ir nuo 1977 m. Lietuvos mokslų akademijos mokslo darbuotojas, technikos mokslų skyriaus mokslinis sekretorius. 1972–1977 m. dirbo Fizikinių ir techninių energetikos problemų institute (nuo 1992 m. Lietuvos energetikos institutas). Nuo 1997 m. dar ir Vilniaus Gedimino technikos universiteto Aplinkos apsaugos katedros dėstytojas; nuo 2000 m. docentas.

## Mokslinė veikla
Mokslinių darbų svarbiausios sritys: energetikos aplinkosauga, atliekų naudojimas energijai gauti, atsinaujinantys energijos šaltiniai, polimerinių ir kiti medžiagų biologinės korozijos tyrimai. Paskelbė daugiau kaip 80 mokslinių straipsnių, dviejų išradimų autorius. Vienas Jungtinių Tautų Bendrosios klimato kaitos konvencijos įgyvendinimo nacionalinės strategijos rengėjų.

## Bibliografija
* Lietuvos ekologinis tvarumas istoriniame kontekste, monografija, vienas autorių, 1999 m.
* Atliekos ir jų tvarkymas, A. Spruogiu, Vilniaus Gedimino technikos universitetas. Vilnius: Technika, 2000 m.
* Terminis atliekų apdorojimas. Mokomoji knyga. Vilniaus Gedimino technikos universitetas. Vilnius: Technika, 2009 m.

## Šaltiniai

## Nuorodos
* Bronius Jaskelevičius. Aplinkos apsaugos katedra
Jonas Jaskaudas

**Jonas Jaskaudas** (*Joskaudas*, g. apie 1742 m., spėjama, Palangos apylinkėse – 1803 m. Tilžėje ?) – SJ, Lietuvos religinių raštų rengėjas.

## Biografija
Jėzuitas. Mokėsi Kražiuose, nuo 1768 m. dirbo jėzuitų misijoje Drangauskinėje prie Tilžės, buvo Karaliaučiaus misijos lietuvių pamokslininkas. Apie 1773 m. tapo Tilžės misijos namų viršininku.

Parengė 1770 m. „Krikščionišką katalikišką katekizmą“, kurio dalis („Prastas pamokslas“) praplėsta maldomis ir giesmėmis, tais pačiais metais išleista atskiru leidiniu. Abi knygos pakartotos 1847 m., gotikinius rašmenis pakeitus antikva.

## Šaltiniai
Meilutė Jasienė

**Meilutė Jasienė** (g. 1949 m. balandžio 5 d. Marijampolėje) – Lietuvos ekonomistė, socialinių mokslų daktarė.

## Biografija
1971 m. baigė Vilniaus universiteto Finansų ir apskaitos fakultetą. 1977 m. apgynė disertaciją „Faktorinė analizė ekonominiuose tyrimuose“, ekonomikos mokslų kandidatė.

1971–1977 m., 1983–1992 m. ir nuo 1996 m. Vilniaus universiteto dėstytoja, nuo 2006 m. Finansų katedros vedėja; nuo 2008 m. profesorė. 1977–1980 m. Lietuvos mokslų akademijos Ekonomikos instituto, 1980–1983 m. Vilniaus universiteto Sociologinių tyrimų laboratorijos vyresnioji mokslinė bendradarbė. 1991–1992 m. Lietuvos Respublikos Vyriausybės referentė. 1992–1993 m. Lietuvos banko užsienio ryšių ir informacijos skyriaus viršininkė. 1993–1995 m. ir 1998–2001 m. dirbo Lietuvos komerciniuose bankuose. 1995 m. stažavo Pietų Karolinos universitete (JAV), 1998 m. Milane ir Utrechte, 1999 m. Londone, 2000 m. Ciuriche.

## Mokslinė veikla
Mokslinių darbų pagrindinės sritys: bankininkystės teorija ir istorija, finansų rinkos. Paskelbė daugiau kaip 90 mokslinių straipsnių.

## Bibliografija
* Palūkanų normos rizikos valdymas, 1998 m.
* Finansų rinkos, 2001 m.
* Faktorinės analizės taikymas ekonominiuose tyrimuose, 1986 m.
* Ekonominių tyrimų matematiniai statistikos metodai ir modeliai, su B. Pladžiu ir Ž. Svetiku, 1989 m.
* Pinigai, Kreditas. Valstybės finansai, 2007 m.

## Šaltiniai
Stasys Janušauskas

**Stasys Janušauskas** (*Jonušas*, 1902 m. gegužės 13 d. Liepoja – 1996 m. vasario 16 d. Kaunas) – Lietuvos futbolininkas. Vienas Lietuvos futbolo pradininkų.

## Biografija
Pirmojo pasaulinio karo metais su tėvais pasitraukė į Gomelį. 1921 m. grįžo į Lietuvą, dirbo įvairiose Kauno įstaigose buhalteriu, ilgiausiai, iki 1940 m. – Lietuvos vidaus reikalų ministerijos vyr. finansų referentas, po karo dirbo Kauno pieno ir mėsos kombinatuose.

## Sportinė veikla
1921–1931 m. žaidė futbolą. 1923 m. su kitais įsteigė Šančių šaulių sporto klubą „Kovas“, 1923–1925 m. jo valdybos narys, klubo komandoje žaidė gynėju ir saugu.

* 1924–1926 m. – 3 kartus Lietuvos čempionas.
* 1924–1926 m. Lietuvos futbolo rinktinės žaidėjas, 1924 m. su rinktine dalyvavo Paryžiaus olimpinėse žaidynėse.

## Šaltiniai
Antanas Janonis

**Antanas Janonis** (1913 m. rugpjūčio 10 d. Saločiuose, Biržų apskritis – 1995 m. kovo 27 d. Vilniuje) – Lietuvos botanikas, metodininkas, biomedicinos mokslų daktaras.

## Biografija
1946 m. baigė Vilniaus pedagoginį institutą. 1955 m. biologijos mokslų kandidatas.

1948–1981 m. Vilniaus pedagoginio instituto dėstytojas, 1948–1951 m. ir 1953–1955 m. šio instituto direktoriaus pavaduotojas, 1952–1981 m. Botanikos katedros vedėjas; nuo 1971 m. profesorius.

## Mokslinė veikla
Biologijos mokymo eksperimentinės metodikos pradininkas Lietuvoje. Sukūrė grupinio ir diferencijuoto biologijos mokymo modelių, biologijos dėstymo vidurinėse ir aukštosiose mokyklose metodų. Tyrė vėdryninių šeimos augalų nuodingąsias medžiagas. labas

## Bibliografija
* Botanikos paveikslai (su kitais), 1967 m., 2 leid. 1969 m.
* Mokyklinis sklypas, 1971 m.

## Įvertinimas
* 1969 m. LTSR nusipelnęs mokytojas

## Šaltiniai
Šv. Jonas I

**[[Šventasis]] Jonas I** (m. 526 m. gegužės 18 d. Ravena, Italija) – popiežius nuo 523 iki 526 m.

## Šaltiniai
Vytautas Dovydaitis

**Vytautas [[Dovydaitis]]**:

* Vytautas Dovydaitis (1920) – žurnalistas, aviatorius;
* Vytautas Dovydaitis (1929) – agronomas, žemės ūkio teoretikas.
Aleksandras Izgojevas

**Aleksandras Izgojevas** (, tikroji pavardė *Арон Соломонович Ланде*, 1872 m. balandžio 23 d. Vilnius – 1935 m. liepos 11 d. Haapsalu, Estija) – Rusijos politikas, publicistas, teisininkas, teisėtyrininkas agraristas, Odesos universiteto profesorius. 

## Biografija
Vilniaus rabinų mokyklos mokytojo sūnus. 1889 m. įstojo į Tomsko universiteto Medicinos fakultetą; nebaigė, pašalintas už dalyvavimą studentų protesto akcijose. 1900 m. baigė Odesos universiteto Teisės fakultetą, vėliau šio universiteto profesorius. 

Nuo 1889 m. marksistas, vėliau socialdemokratas, nuo 1905 m. Kadetų partijos veikėjas: 1906–1918 m. jos CK narys. Nuo 1906 m. bendradarbiavo įvairiuose laikraščiuose ir žurnaluose Sankt Peterburge. 1912 m. parašė P. Stolypino biografiją. Po 1917 m. Vasario revoliucijos palaikė užsienio reikalų ministro P. Miliukovo užsienio politikos kursą, nepritarė koalicinės Laikinosios vyriausybės sudarymui. Po 1917 m. Spalio perversmo ragino organizuoti ginkluotą kovą su bolševikais. 1918 m. lapkričio – 1919 m. sausio mėn., 1919 m. rugpjūčio – 1921 m. kovo mėn., 1922 m. rugpjūčio – lapkričio mėn. tarybų valdžios kalintas. 1919–1922 m. Petrogrado viešosios bibliotekos darbuotojas. 1922 m. pabaigoje su kitais Rusijos kultūros veikėjais išsiųstas į Vokietiją. Vėliau gyveno Prahoje, Haapsalu. 1932–1933 m. laikraščio „Tallinskij russkij golos“ faktinis redaktorius. Parašė atsiminimų.

## Bibliografija
* Общинное право, СПб, 1905;
* Русское общество и революция, М., 1910;
* Наши политические партии, Петроград, 1917;
* Социализм, культура и большевизм.

## Šaltiniai
Husavikas

**Husavikas** – nedidelis miestas Islandijos šiaurėje Rytų Nordurlando regione prie Skjaulvandžio () įlankos, Nordurtingo () savivaldybės centras. Gyventojai pajamas gauna daugiausiai iš turizmo ir žūklės. Husavikas praėjusio amžiaus pabaigoje tapo banginių stebėjimo centru šiaurėje. Į Skjaulvandžio įlanką maitintis užklysta keliolika banginių rūšių. Pelnas iš banginių stebėjimo gerokai viršija pajamas, gaunamas iš banginių medžioklės. Iš Husaviko eksportuojamas kvarcas, išgaunamas Myvatno () ežero regione.

Husavikas yra viena iš seniausiai apgyvendintų vietovių Islandijoje, jai vardą davė švedų tyrinėtojas vikingas Gardaras Svavarssonas () – pirmasis žmogus peržiemojęs Islandijoje. Jis salą pavadino Gardarsholmu (). Miestelyje, netoli mokyklos, jam pastatytas paminklas. Husaviko pavadinimas išvertus reiškia „Namų užutekis“.

Mieste stovi bažnyčia, pastatyta 1907 m. Ji buvo sukonstruota Norvegijoje, dalimis atgabenta į Husaviką ir čia surinkta. Yra trys muziejai – banginių, Islandijos falologinis ir regiono.

## Šaltiniai

## Nuorodos
* Oficiali svetainė
* Husaviko banginių muziejus
* Islandijos falologijos muziejus
* North Sailing – banginių stebėjimo kompanija
* Gentle Giants – banginių stebėjimo kompanija
Povilas Ivinskis

**Povilas Ivinskis** (g. 1948 m. kovo 9 d. Valėnai, Kretingos valsčius) – Lietuvos zoologas, biomedicinos mokslų daktaras.

## Biografija
1972 m. baigė Vilniaus universitetą. 1983 m. biologijos mokslų kandidatas.

Nuo 1970 m. zoologijos ir parazitologijos instituto (nuo 1989 m. Ekologijos institutas) mokslo darbuotojas, Entomologijos laboratorijos vadovas, vyresnysis mokslo darbuotojas. 1993–2004 m. Vilniaus pedagoginio universiteto dėstytojas.

Nuo 1983 m. Europos lepidopterologų draugijos, Tropinių drugių asociacijos narys. 2007 m. Lietuvos raudonosios knygos redakcinės kolegijos narys ir vienas autorių.

## Mokslinė veikla
Aprašė daugiau kaip 30 Vidurinės Azijos, Mongolijos, Kinijos, Artimųjų Rytų naujų drugių rūšių. 1974–2000 m. organizavo apie 20 ekspedicijų po Vidurinę Aziją, Kaukazą, Tolimuosius Rytus. Surinko didžiausią Lietuvoje drugių kolekciją, kuri saugoma Ekologijos institute. Jo vardu pavadinta keletas rūšių, viena – *Povilasia* – sprindžių gentis. Paskelbė daugiau kaip 150 mokslinių straipsnių.

## Bibliografija
* Lietuvos drugių sąrašas, 1993 m. 2 leid. 2004 m., anglų kalba
* Lietuvos TSR nacionalinis parkas, su kitais, 1981 m.
* Čepkelių rezervatas, su kitais, 1984 m.
* Augalus minuojantys vabzdžiai, su kitais, 1985 m.
* Žuvinto rezervatas, su kitais, 1993 m., rusų kalba
* Lietuvos valstybinių rezervatų flora ir fauna, su kitais, 1997 m.
* Vabzdžių tarpekosisteminiai ryšiai ir jų dinamika, 2000 m., su kitais, anglų k.
* Lietuvos dieniniai drugiai, su J. Augustausku, Lututė, 2004 m. ISBN 9955-575-41-7
* Lepidoptera of Lithuania. Annotated catalogue. Vilnius, 2004. ISBN 9986-443-27-X
* Lietuvos elachistidai, Elechistidae of Lithuania, su V. Sruoga, Vilnius: Vilniaus universiteto Ekologijos instituto leidykla, 2005 m. ISBN 9986-443-33-4

## Įvertinimas
* 2004 m. Lietuvos mokslo premija, su V. Jonaičiu

## Šaltiniai
Laima Ivanovienė

**Laima Ivanovienė** (g. 1952 m. gruodžio 21 d. Kaunas) – Lietuvos  biochemikė, biomedicinos mokslų daktarė, LSMU profesorė.

## Biografija
1975 m. baigė Kauno medicinos institutą, 1981 m. biologijos mokslų kandidatė.

Nuo 1975 m. Kauno medicinos instituto (nuo 1989 m. Kauno medicinos akademija, nuo 1998 m. Kauno medicinos universitetas) mokslo darbuotoja, nuo 1987 m. dėstytoja, nuo 2004 m. Biochemijos katedros vedėja; nuo 2003 m. profesorė. Stažavo 1996 m. Lidso ir 2003 m. Kembridžo universitete. LSMU Medicinos akademijos Medicinos fakulteto Kardiologijos instituto tarybos narė.

## Mokslinė veikla
Mokslinio darbo svarbiausia sritis – audinių ir ląstelių energijos apykaitos valdymas, ląstelių žūties molekuliniai mechanizmai. Paskelbė 43 mokslinius straipsnius. Parašė, su kitais, mokomųjų knygų.

## Bibliografija
* Angliavandenilių apykaita 2000 m.
* Cukrinio diabeto biochemija 2006 m.
* Biologinių struktūrų chemija (vadovėlis), 2001 m. 2 leid. 2002 m.
* Fermentai ir vitaminai (vadovėlis), 2001 m. 2 leid. 2002 m.
* Audinių ir organų sistemų biochemija (vadovėlis), 2003 m.
* Biochemija, vadovėlis, 2003 m., 2 leid. 2006 m.
* Lipidų apykaitos patologijos biochemija (vadovėlis), 2007 m.
* Angliavandenių apykaitos patologijos biochemija (vadovėlis), 2008 m.
* Baltymų ir kitų azotinių medžiagų apykaitos patologijos biochemija (vadovėlis), 2008 m.

## Šaltiniai
Edmundas Isevičius

**Edmundas Isevičius** (g. 1944 m. sausio 10 d. Kampai, Babtų valsčius) – Lietuvos statybos inžinierius, technologijos mokslų daktaras.

## Biografija
1974 m. baigė Kauno politechnikos institutą, 1984 m. technikos mokslų kandidatas.

1974–1992 m. dirbo Lietuvos tekstilės institute, 1992–1994 m. Architektūros ir statybos instituto vyresnysis mokslo darbuotojas. 1994–2007 m. Kauno technologijos universiteto Statybos ir architektūros fakulteto dėstytojas; nuo 1997 m. docentas, Geoinžinerijos katedros vedėjas.

## Mokslinė veikla
Mokslinių darbų svarbiausios sritys: pastatų šildymas, vėdinimas, oro kondicionavimas, taupus šilumos naudojimas. Paskelbė mokslinių straipsnių, parašė mokomųjų knygų. 9 išradimų autorius.

## Bibliografija
* Oro kondicionavimas, vadovėlis, (2007 m.

## Šaltiniai
Samodų kalbos

**Samodų (samojedų) kalbos** – Uralo kalbų šeimos grupė. Jai priklauso encų, nencų, nganasanų, selkupų, kamasinų kalbos, matorų, karagasų ir taigių tarmės. Šiaurės Rytų Europoje ir šiaurės vakarų Sibire šiomis kalbomis kalba daugiausia 30 000 žmonių. 

Plačiausiai paplitusi nencų kalba, kuri vartojama kaip rašto ir oficiali kalba keliose Rusijos autonominėse apygardose. Encų ir nganasanų kalbos rašto neturi ir jomis kalba tik keli šimtai žmonių. Rašto neturinti selkupų kalba yra vienintelė išlikusi pietų samodų grupės kalba, vartojama Pietų Sibire. 

Didžioji dalis samodų kalbų turi 15–25 balsines fonemas, žodžio pradžioje vengia 2 ir daugiau priebalsių, turi 3 skaičius, 5–10 ir daugiau linksnių, 3 asmenuotes (objektinę, subjektinę ir sangrąžinę), daug nuosakų ir veikslų. 

Leksikoje nemažai skolinių iš rusų, tiurkų, mongolų, Jenisejaus, finougrų kalbų.

## Šaltiniai

## Nuorodos
* 
* Ethnologue informacija
Vidmantas Ilčiukas

**Vidmantas Ilčiukas** (g. 1957 m. kovo 22 d. Vilnius) – Lietuvos tapytojas, fotografas.

## Biografija
1981 m. baigė Lietuvos dailės institutą. Nuo 1979 m. dalyvauja tapybos, nuo 1994 m. – fotografijos parodose Lietuvoje ir užsienyje (Italija, Austrija, JAV, Didžioji Britanija, Vokietija), individualios parodos: Vilnius – 1988 m., 1994 m., 2004–2005 m., 2007–2008 m., Vašingtonas, Viena – abi 2003 m., Hainburgas prie Dunojaus, Austrija 2004 m.

## Kūryba
Ankstyviesiems tapybos kūriniams būdingas ekspresionizmas („Prisiminimas“ 1981 m.), vėlesniems – simbolizmas, konceptualizmas, sapno vaizdiniai („Fragmentas“, „Dvi figūros“, abu 1985 m., „Trys figūros“ 1990 m., „Vidudienis“ 1996 m., „Sentimentai“ 2001 m.).

Nuo 1976 m. kuria menines fotografijas. Nuo devinto dešimtmečio vidurio kūryboje naudojo nespalvotąją fotografiją {„Linija“ 1984 m., ciklai „Vilnius“, nuo 1989 m., „Laiptinė“ 1995]]–1996 m. ir „Aikštės“, nuo 1994 m., „Akimirkos. Tėvo mirtis“ 1992–1996 m.). Žymiausi spalvotosios fotografijos kūriniai – tęstiniai ciklai: „Objektai“ (nuo 1993 m.), „Miestas“, „Diena“ (abu nuo 1994 m.), „Virtuali diena“ (nuo 2002 m.), „Laukiantys“, „Darbo laikas“ (abu nuo 2004 m.). Nuo 1991 m. kuria instaliacijas, objektus („Neregiai“ 1995 m.). Fotografijų meninė raiška itin plataus diapazono, konceptuali, grindžiama reliatyvizmo, dualizmo, įvairiakrypčio judėjimo, priešpriešos idėjomis, yra akcijos, performanso elementų, nagrinėjami įvairi sociokultūriniai, erdvėlaikio ir savivokos aspektai. Jo kūrinių turi Lietuvos dailės muziejus, Jungtinių Tautų būstinė Ženevoje.

## Šaltiniai
Hipotekos teismas

**Hipotekos teismas** (**hipotekos skyrius**) – prie tam tikro teismo įsteigta valstybės struktūra, vykdanti hipotekos funkcijas. 

## Įgliojimai
Hipotekos teismas priklauso teismų sistemai. Steigiamas, siekiant hipotekos registruose įregistruoti nekilnojamąjį turtą ir su jo nuosavybe susijusias teises. Hipotekos teisėjas nagrinėja bylas dėl sutartinės ir priverstinės hipotekos, įkeitimo, kitų daiktinių teisių, juridinių faktų ir daiktų registravimo hipotekos teismo tvarkomuose registruose, dėl įkeisto turto arešto, išieškojimo iš įkeisto turto, išieškotų sumų paskirstymo išieškotojams, vykdo įstatymų jam suteiktus kitus įgaliojimus. 

Hipotekos teismas veikia kai kuriose šalyse, pvz., Latvijoje, kur hipotekos teismas priklauso apygardų teismams, hipotekos teisėjų statusas atitinka apylinkės (miesto) teismo teisėjo statusą. Kai kurios valstybės (pvz., Norvegija), siekdamos, kad hipotekos procesas nebūtų teismo procesu, nes teisėjai, tikrindami hipotekos informaciją, netinkamai naudoja savo laiką ir kvalifikaciją, palaipsniui atsisako hipotekos teismo funkcijų.

## Lietuvoje
Hipotekos skyrius prie apylinkės teismo (*Hipotekos skyrius*) - valstybinė struktūra, vykdanti hipotekos funkcijas Lietuvoje. 

1997 m. pradėjo veikti 6 miesto apylinkės teismų (Kaunas, Klaipėda, Panevėžys, Šiauliai, Telšiai ir Vilniaus miesto pirmos apylinkės) ir 4 rajono apylinkės teismų (Alytus, Marijampolė, Tauragė ir Utena), 1999 m. – 5 rajono apylinkės teismų (Ignalina, Kelmė – veikė iki 2009 m., Mažeikiai, Rokiškis, Ukmergė) hipotekos skyriai. Jų veiklą reglamentuoja 1994 m. LR teismų įstatymas, 1996 m. Hipotekos registro steigimo įstatymas, 2001 m. Hipotekos registro nuostatai, LR civilinis kodeksas (įsigaliojo 2001 m.), LR civilinio proceso kodeksas (įsigaliojo 2003 m.) ir kiti teisės aktai. 

Hipotekos skyrius steigia ir naikina, tvirtina jų darbuotojų pareigybių sąrašus ir nustato veiklos teritoriją (ji gali nesutapti su apylinkės teismo, prie kurio tas Hipotekos skyrius įsteigtas, veiklos teritorija) LR teisingumo ministras. Hipotekos skyrius turi antspaudą su valstybės herbu, sąskaitą banke ir yra Centrinės hipotekos įstaigos filialas.  Hipotekos skyriaus veiklą reglamentuoja Hipotekos registro steigimo įstatymas, Hipotekos registro nuostatai ir kiti teisės aktai.

Hipotekos teisėjo funkcijas apylinkės teismo pirmininko pavedimu atlieka apylinkės teismo, prie kurio yra hipotekos skyrius, teisėjas. 2007 m. nutarimu Vyriausybė patvirtino hipotekos registro plėtros koncepciją, kurios pagrindinis tikslas – sukurti naują hipotekos ir įkeitimo, turto arešto aktų registravimo modelį, kurį įgyvendinus bus panaikintos hipotekos teisėjo funkcijos, susijusios su sutartinės hipotekos ir įkeitimo registracija.

## Šaltiniai
Janas Harfas

**Janas Harfas** (, g. 1943 m. kovo 14 d. Giustrovas, Vokietija) – vokiečių geologas, habilituotas daktaras.

## Biografija
1969 m. baigė Greifsvaldo universitetą. 1974 m. gamtos mokslų daktaras, 1992 m. habilituotas daktaras. 2002 m. Lietuvos mokslų akademijos užsienio narys.

1969–1976 m. dirbo Rostoke, 1977–1992 m. – Potsdamo Žemės fizikos institute, 1992–2008 m. Varnemiundės Leibnizo Baltijos jūros tyrimų instituto skyriaus vadovas; nuo 1993 m. profesorius.

Nuo 2007 m. Vokietijos archeologijos instituto, Tarptautinės matematinės geologinės asociacijos, Amerikos naftos geologų asociacijos narys.

## Mokslinė veikla
Svarbiausia mokslinių tyrimų kryptys – matematinis modeliavimas geologijoje, geostatistika, aplinkos ir jūrų geologija.

## Bibliografija
* Nuosėdinių sistemų kompiuterinis modeliavimas (*Computerized Modeling of Sedimentary Systems*), monografija, su kitais, 1999 m.

## Šaltiniai